Diari Oficial de la Generalitat Valenciana


Sumari del DOGV 7389, del 27-10-2014 (2014/9662)

RESOLUCIÓ de 20 d'octubre de 2014, del director general de Centres i Personal Docent, sobre delegació de competències en els titulars de les direccions territorials de la Conselleria d'Educació, Cultura i Esport.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7389

Data del DOGV
:   27-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9662


Data del document
:   20-10-2014

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 20 d'octubre de 2014, del director general de Centres i Personal Docent, sobre delegació de competències en els titulars de les direccions territorials de la Conselleria d'Educació, Cultura i Esport. [2014/9662]  
L'Orde 12/2014, de 9 de juliol, de la Conselleria d'Hisenda i Administració Pública, determina el procediment i els criteris d'aplicació de la millora voluntària de l'acció protectora de la Seguretat Social, i en l'article 6 atribuïx la competència per a tramitar i resoldre els esmentats procediments en l'òrgan que tinga assignades les competències en matèria de recursos humans de la conselleria o entitat corresponent.  
  
El Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport (DOCV 7355, 08.09.2014), establix la nova estructura orgànica i competencial d'esta conselleria.  
Atenent les competències que s'atribuïxen a la Direcció General de Personal i Centres Docents i per a facilitar l'adequada i necessària fluïdesa en el desenrotllament de les funcions que li han sigut assignades a la persona titular, resulta convenient acudir a la fórmula administrativa de la delegació de competències en la gestió dels assumptes la competència dels quals té assignada. Per això, de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
  
Primer  
Delegar en la persona titular de les direccions territorials de la Conselleria d'Educació, Cultura i Esport, dins del seu respectiu àmbit, la competència per a tramitar i resoldre els procediments d'aplicació de la millora voluntària de l'acció protectora de la Seguretat Social, establits en l'Orde 12/2014 de 9 de juliol, de la Conselleria d'Hisenda i Administració Pública.  
  
Segon  
En cas d'absència, vacant o malaltia del director o directora territorial, les competències delegades seran exercides pel secretari o secretària territorial.  
  
Tercer  
Esta delegació de competències podrà ser revocada en qualsevol moment per l'òrgan delegatori, conforme a l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La delegació de competències que s'efectua a través de la present resolució s'entén sense perjuí que en qualsevol moment el titular de la Direcció General de Centres i Personal Docent puga avocar el coneixement i resolució dels assumptes que crega oportuns, en els termes i amb els requisits que establix l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Quart  
Sempre que es faça ús d'esta delegació de competències, s'haurà de fer constar expressament en la resolució o acte que s'adopte, i es consideraran dictats per l'òrgan delegatori, sense que càpia la delegació de competències delegades.  
  
Quint  
Queden sense efecte totes les disposicions del mateix rang o inferior que s'oposen al que establix esta resolució.  
  
Sext  
Esta resolució de delegació de competències produirà efectes des de la data de la firma.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà de ser publicada, davant del Jutjat Contenciós Administratiu, d'acord amb el que establixen els articles 8.2.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que els interessats puguen interposar-ne qualsevol altre que estimen procedent.  
  
València, 20 d'octubre de 2014.- El director general de Centres i Personal Docent: Santiago Martí Alepuz.